CELEX: E2012P0009
Language: mt
Date: 2012-09-04 00:00:00
Title: Azzjoni mressqa fl- 4 ta’ Settembru 2012 mill-Gvern tal-Islanda kontra l-Awtorità ta’ Sorveljanza tal-EFTA (Kawża E-9/12)

29.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 369/14
            
         Azzjoni mressqa fl-4 ta’ Settembru 2012 mill-Gvern tal-Islanda kontra l-Awtorità ta’ Sorveljanza tal-EFTA
   (Kawża E-9/12)
   2012/C 369/12
   Azzjoni kontra l-Awtorità ta' Sorveljanza tal-EFTA tressqet quddiem il-Qorti tal-EFTA fl-4 ta’ Settembru 2012 mill-Gvern tal-Islanda, irrappreżentat minn Jóhanna Bryndís Bjarnadóttir, Konsulent fil-Ministeru għall-Affarijiet Barranin, bħala aġent, Haraldur Steinþórsson, Uffiċjal Legali fil-Ministeru tal-Finanzi u l-Affarijiet Ekonomiċi, li jaġixxi bħala ko-aġent, u Dóra Sif Tynes, Avukata, li taġixxi bħala Avukat.
   L-applikant jitlob dikjarazzjoni mill-Qorti tal-EFTA li:
   
               (1)
            
            
               L-Artikolu 5 tad-Deċiżjoni tal-Awtorità ta' Sorveljanza tal-EFTA Nru 261/12/COL tal-4 ta’ Lulju 2012, dwar miżuri tat-taxxa muniċipali; il-bejgħ ta' proprjetà immobbli; u l-bejgħ tal-elettriku lil Verne Holdings ehf. huwa annullat;
            
         
               (2)
            
            
               L-Artikolu 6 tad-Deċiżjoni tal-Awtorità ta' Sorveljanza tal-EFTA Nru 261/12/COL tal-4 ta’ Lulju 2012, dwar miżuri tat-taxxa muniċipali; il-bejgħ ta' proprjetà immobbli; u l-bejgħ tal-elettriku lil Verne Holdings ehf. huwa null skont ir-referenza għall-Artikolu 5; kif ukoll
            
         
               (3)
            
            
               L-Awtorità ta' Sorveljanza tal-EFTA hija ordnata li tħallas l-ispejjeż kollha tal-proċedimenti legali.
            
         
      L-isfond legali u fattwali u r-raġunijiet legali miġjuba bħala sostenn:
   
               —
            
            
               L-applikant, il-Gvern tal-Islanda, ifittex l-annullament parzjali tad-Deċiżjoni tal-Awtorità ta’ Sorveljanza tal-EFTA Nru 261/12/COL, adottata mill-awtorità ta' Sorveljanza tal-EFTA (ASE) fl-4 ta' Lulju 2012 (“ir-regolament ikkontestat”). Id-deċiżjoni kkontestata kienet adottata wara d-Deċiżjoni Nru 418/10/COL tal-ASE tat-3 ta’ Novembru 2010 biex tiftaħ proċedura formali ta’ investigazzjoni.
            
         
               —
            
            
               Il-każ jikkonċerna l-applikazzjoni tal-Artikolu 61(1) tal-Linji Gwida taż-ŻEE u tal-Awtorità ta' Sorveljanza tal-EFTA għall-Għajnuna mill-Istat dwar elementi ta’ għajnuna mill-Istat fil-bejgħ tal-artijiet u l-bini minn awtoritajiet pubbliċi, dwar il-bejgħ ta' dak li qabel kienet proprjetà f'żona militari tal-Istati Uniti fil-peniżola Reykjanes mill-Istat tal-Islanda.
            
         
               —
            
            
               Ir-Rikorrent jiddikjara, inter alia, li l-Awtorità ta’ Sorveljanza tal-EFTA:
               
                           —
                        
                        
                           naqset milli turi fuq il-bażi ta' fatti jew provi li l-proprjetà immobbli nbiegħet taħt il-valur tas-suq. Għalhekk, il-bejgħ ma rriżultax f’vantaġġ ekonomiku lix-xerrej u l-Għajnuna mill-Istat m’hijiex preżenti;
                        
                     
                           —
                        
                        
                           naqset li tinvestiga l-bejgħ b'mod adegwat u manifestament żbaljat fil-valutazzjoni tal-allegata għajnuna mill-Istat; u
                        
                     
                           —
                        
                        
                           naqset milli tagħti raġunijiet adegwati fid-deċiżjoni kkontestata.